CELEX: 22017D1286
Language: el
Date: 2016-02-05 00:00:00
Title: Απόφαση της Μεικτής Επιτροπής του ΕΟΧ αριθ. 3/2016, της 5ης Φεβρουαρίου 2016, για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2017/1286]

20.7.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 189/5
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 3/2016
      της 5ης Φεβρουαρίου 2016
      για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2017/1286]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Η εκτελεστική απόφαση (ΕΕ) 2015/261 της Επιτροπής, της 6ης Φεβρουαρίου 2015, για την τροποποίηση των αποφάσεων 2010/470/ΕΕ και 2010/471/ΕΕ όσον αφορά τις απαιτήσεις πιστοποίησης της υγείας των ζώων για το εμπόριο και τις εισαγωγές στην Ένωση σπέρματος, ωαρίων και εμβρύων των ιπποειδών (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Η παρούσα απόφαση αφορά νομοθεσία σχετικά με ζώντα ζώα πλην των ιχθύων και των ζώων υδατοκαλλιέργειας και ζωικά προϊόντα όπως τα ωάρια, τα έμβρυα και το σπέρμα. Η εν λόγω νομοθεσία δεν εφαρμόζεται στην Ισλανδία, όπως διευκρινίζεται στην παράγραφο 2 του εισαγωγικού μέρους του κεφαλαίου Ι του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στην Ισλανδία.
               
            
                  (3)
               
               
                  Η παρούσα απόφαση αφορά νομοθεσία σχετικά με κτηνιατρικά θέματα. Η εν λόγω νομοθεσία δεν εφαρμόζεται στο Λιχτενστάιν, ενόσω η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
               
            
                  (4)
               
               
                  Το παράρτημα I της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το σημείο 93 (απόφαση 2010/470/ΕΕ της Επιτροπής) του μέρους 4.2 του κεφαλαίου Ι του παραρτήματος I της συμφωνίας για τον ΕΟΧ τροποποιείται ως εξής:
      
                  1)
               
               
                  Προστίθεται το ακόλουθο κείμενο:
                  «όπως τροποποιήθηκε με:
                  
                              —
                           
                           
                              
                                 32015 D 0261: Εκτελεστική απόφαση (ΕΕ) 2015/261 της Επιτροπής, της 6ης Φεβρουαρίου 2015 (ΕΕ L 52 της 24.2.2015, σ. 1).».
                           
                        
            
                  2)
               
               
                  Το κείμενο προσαρμογής αντικαθίσταται από το ακόλουθο κείμενο:
                  «Η ημερομηνία “30 Σεπτεμβρίου 2014” στο άρθρο 2 στοιχείο α) και στοιχείο δ) σημείο i) για τα κράτη ΕΖΕΣ θα έχει ως εξής: “25 Φεβρουαρίου 2015”. Η ημερομηνία “1η Οκτωβρίου 2014” στο άρθρο 2 στοιχείο β) και στοιχείο δ) σημείο ii) για τα κράτη ΕΖΕΣ θα έχει ως εξής: “26 Φεβρουαρίου 2015”. Η ημερομηνία “31η Αυγούστου 2010” στο άρθρο 2 στοιχείο β), στοιχείο γ) και στοιχείο δ) σημείο ii) για τα κράτη ΕΖΕΣ θα έχει ως εξής: “1η Ιουλίου 2011”. Η ημερομηνία “1η Σεπτεμβρίου 2010” στο άρθρο 2 στοιχείο γ) και στοιχείο δ) σημείο ii) για τα κράτη ΕΖΕΣ θα έχει ως εξής: “2 Ιουλίου 2011”.
                  Η ημερομηνία “31 Αυγούστου 2010” στο άρθρο 4 στοιχείο α) και στοιχείο β) για τα κράτη ΕΖΕΣ θα έχει ως εξής: “1η Ιουλίου 2011”. Η ημερομηνία “1η Σεπτεμβρίου 2010” στο άρθρο 4 στοιχείο β) για τα κράτη ΕΖΕΣ θα έχει ως εξής: “2 Ιουλίου 2011”.».
               
            Άρθρο 2
      Το κείμενο της εκτελεστικής απόφασης (ΕΕ) 2015/261 στη νορβηγική γλώσσα, το οποίο δημοσιεύεται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
      Άρθρο 3
      Η παρούσα απόφαση αρχίζει να ισχύει στις 6 Φεβρουαρίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 5 Φεβρουαρίου 2016.
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
            Claude MAERTEN
         
      
      
         (1)  ΕΕ L 52 της 24.2.2015, σ. 1.
      
         (*1)  Δεν έχουν αναφερθεί συνταγματικές απαιτήσεις.